Da uventet rige Udbytte af Levningerne af Forverdenens Beboere, 
mine hidtil foretagne Reiser til Undersögelse af Brasiliens Huler have 
indbragt, bestemte mig til, at anvende den nu forlöbne ugunstige Aarstid 
til at bringe Orden i denne Mangfoldighed af Gjenstande, deels for at 
forebygge fremtidige Forvexlinger, deels for at skaffe mig et Overblik 
over sammes Indhold, der vilde lede mig i mine fremtidige Undersögelser 
af denne Gjenstand. 
Tidens Korthed, Gjenstandenes Mangfoldighed, deres ofte meget 
beskadigede Tilstand, endelig mine Hjelpemidlers Mangelfuldhed, maatte 
nödvendigen gjöre dette Arbeide meget ufuldkomment. Ikke destomindre 
har jeg troet at burde forelægge Selskabet Hovedresultaterne af samme, 
da jeg forudseer, at fremtidige Reiser ville for længere Tid sætte mig 
ud af Stand til, at fremstille dem i en fuldkomnere Skikkelse. 
Jeg agter at begynde denne Oversigt med Pattedyrenes Klasse, 
som den, af hvilken jeg besidder de talrigste Levninger, og som den, 
der tillige tilbyder den meste Interesse. Men förend jeg gaaer over til 
en speciel Behandling af Gjenstanden, anseer jeg det for passende, at 
forudskikke nogle almindelige Bemærkninger om Forholdene, under 
hvilke disse Levninger ere forekomne. . 
De ere alle fundne i Huler. Disse Huler befinde sig i Ralk- 
steensbjergene, der gjennemstryge i forskjellige Retninger det indre 
Höiland af Brasilien. En Bjergkjede, dannet af denne Steenart, udgaaer 
fra Centralplateauets Hovedkjæde, Serra do Espinhago, i Nærheden af 
